cyanic-selkie/wikianc huggingface dataset:
פיצוץ הרכבת הצבאית הבריטית ברחובות
לאחר הפיצוץ
בישיבת מועצת העיר של תל אביב הביע ממלא מקום ראש העיר אליעזר פרלסון זעזוע מהפגיעה ברכבת, והוסיף כי "מבצעי הפשע המתועב הזה מהווים סכנה למלחמת היישוב ומכתימים את שמו של העם היהודי בעולם.".
בנקמה על הפגיעה ברכבת נכנסו באותו יום חיילים בריטים לבית החרושת "היוצק" שליד מקוה ישראל ביחד עם אזרחים ערבים ואנשי חיל הספר העבר-ירדני. הם פרקו את 23 פועליו והמגינים שהיו במקום מנשקם. לאחר רדת החשיכה הסתלקו הבריטים מהמקום. היהודים ניסו לסגת מבית החרושת למקוה ישראל, אך עשרה מהם נתפסו על ידי הערבים ונרצחו.
בית הספר הצרפתי בירושלים
בית הספר הצרפתי בירושלים (בצרפתית: Lycée Français de Jérusalem; היה ידוע גם בשם בית ספר סן ז'וזף) הוא בית ספר המתנהל בשפה הצרפתית. שוכן ברחוב הנביאים 66 בירושלים, בחצר מנזר סן ז'וזף. בית הספר נועד להבטיח חינוך יסודי, ותיכון לחברי הקהילה הצרפתית המקומית ולילדי דיפלומטים ועוד. לומדים בו כ-300 תלמידים החל מגן ילדים ועד תיכון.
בשנת 1893 עבר המנזר עצמו למשכנו הנוכחי לרחוב הנביאים, ובית הספר נפתח מחדש בשנת 1967 בחצר המנזר ברחוב הנביאים.
כיום בית הספר נמצא בפיקוח AEFE הסוכנות לחינוך צרפתי מחוץ לצרפת (Agence pour l'enseignement français à l'étranger) של משרד החוץ הצרפתי. בית ספר זה, כמו בתי ספר צרפתיים רבים בעולם, עומד בסטנדרטים של משרד החינוך הצרפתי כולל לימודים לתעודת בגרות צרפתית, ומקנה לתלמידיו את הערכים של הרפובליקה הצרפתית.
רק אתמול נולדה (סרט, 1993)
עלילת הסרט
הארי ברוק הוא מיליונר אשר מגיע לוושינגטון יחד עם חברתו בילי. בילי לא מכירה את השיח הפוליטי הנהוג בוושינגטון, ולכן מביכה את עצמה מספר פעמים. הארי נבוך מהתנהגותה גם כן, אבל אינו רוצה להפרד ממנה. הארי החתים את בילי על מסמכים המעניקים לה שליטה בעסקיו, ללא ידיעתה. כך הוא בעצם מגן על עסקיו מפני חובות שיצבור. הוא טוען כי אינו רוצה לשלוח את בילי חזרה בגלל שכל החברות שלו על שמה, אבל בסופו של דבר מודה שהוא פשוט זקוק לה לצדו.
הארי שוכר את שירותיו של עיתונאי בשם פול ורול תמורת 500 דולר ליום על מנת שיחנך אותה וישמש לה כמנטור. הוא מקווה שאחרי כמה שעורים היא תוכל לשוחח עם אנשים מבלי להתבלבל. פול מלמד את בילי כיצד לגשת לידע חדש ואיך לחוות תרבות. הם קוראים יחד את "דמוקרטיה באמריקה". בנוסף מלמד אותה פול שלמעשה אנשים לא ממש יותר חכמים ממנה אלא יותר יודעים להסתיר את הבורות שלהם. בין פול ובילי נוצר קשר רומנטי, אך הם לא מממשים אותו.
הארי שעוקב מהצד בתוצאות החינוך של פול בהתחלה מתפלא ושמח. בהמשך הוא מתחיל לחשוש שבילי מתחילה להבין יותר משחשב שתבין. רגע השיא של תהליך זה מגיע כאשר באירוע חברתי מתברר שהיא בקיאה בחוקת ארצות הברית יותר מהסנאטורים שנמצאים באירוע. היא מסבירה שהיא למדה את סדר התיקונים לחוקה בעל פה בעזרת שיר (בדומה לחד גדיא, כל בית בשיר כולל את כל הבתים הקודמים). בעקבות כך הארי מתחיל להרגיש נבוך בנוכחותה.
ליהוק
את תפקיד בילי ופול שמתאהבים במהלך הסרט גילמו מלאני גריפית' ודון ג'ונסון שהיו זוג נשוי בחיים האמיתיים.
אאודי סוג P
אאודי סוג P (בגרמנית: Audi Typ P) היא מכונית משפחתית בסגנון "Torpedo (car)" מתוצרת אאודי אשר יוצרה בין השנים 1931–1932 בגרמניה.
בשנת 1932, בתקופת ייצור הדגם, אוחדו אאודי, DKW, הורך וונדראר  לחברה אחת - AG Auto Union.
בואו לפלשתינה
תיאור
דרך החלון נשקף נוף אידיאלי של הכנרת, המעוצב בכמה מישורים. במישור הקדמי כר דשא ובו צומח עץ תמר, מעיין נובע ותיאור של רועים בביגוד ערבי-תנ"כי. מאחוריהם מתוארת עיר מזרחית בנויה אבן השוכנת לחופו של האגם. מתחת לחלון קבועה כתובת ובה ציטוט מתוך הפרק השני של שיר השירים בשפה האנגלית:. ציטוט זה מציע לצופה לפרש את ההווה של פלשתינה עם ארץ-ישראל המקראית. התיאור, המשלב בין אלמנטים מן האר נובו האירופי לבין תיאור פנטאסטי, משקף את התפיסה האוריינטלית של המזרח הקרוב בכלל ושל פלשתינה בפרט.
יצרוד צהוב
יַצְרוּד צָהֹב (שם מדעי: Plectorhinchus gaterinus) הוא מין של דג גרם ממשפחת הגממיתיים שבסדרת הדקראים. הוא מצוי במערב האוקיינוס ההודי במימי המפרץ הפרסי, ים סוף (לרבות במפרץ אילת), מזרח אפריקה ודרומה עד דרום אפריקה, מאוריציוס, מדגסקר ואיי קומורו. הוא יימצא סמוך לשוניות אלמוגים וחוליות בקרבת החוף, עד עומק 55 מטרים.
מאפיינים
דג זה מגיע לאורך 30 ס"מ אך יכול להגיע גם ל-50 ס"מ והוא בעל סנפירים קטנים צהובים והצידיים והגב צהובים עד בהירים עם נקודות שחורות לאורכם. הראש הגדול כחול חזק עד אפור עם עיניים שחורות בקדמת הראש והשפתיים הגדולות גם צהובות. סנפיר הגב של היצרוד דומה לקשת.
היצרוד הצהוב מצוי בחבורות גדולות במי השונית, שם הוא אוכל חסרי חוליות קטנים או דגיגים בין האלמוגים. הוא חי בסמוך לקרקעית ולא קרוב לפני המים, ופעיל בשעות היום.
וסט מידלנדס
וסט מידלנדס (באנגלית: West Midlands) הוא מחוז מטרופוליטני הממוקם באזור מערב המידלנדס באנגליה. המחוז נוצר לאחר חקיקת חוק הרשויות המקומיות (1972) כשהוא מורכב בחלקיו מן המחוזות ווסטרשייר, ווריקשייר וסטפורדשייר. בירת המחוז והעיר הגדולה ביותר היא ברמינגהאם.
נכון לשנת 2014, חיים בווסט מידלנדס כ-2,808,356 תושבים, מה שהופך אותו למחוז המאוכלס השני בגודלו באנגליה אחרי לונדון רבתי. למרות שהמחוז הוקם מבחינה רשמית רק בשנת 1974, כבר שנים רבות שקיימות באזור זה תעשייה ומסחר משגשגים. קובנטרי הייתה אחת הערים החשובות באנגליה בימי הביניים, ובברמינגהם ישנה תעשייה מפותחת (בדגש על נשק) עוד מהמאה ה-16. האזור התפתח מאוד בימי המהפכה התעשייתית. בשנת 1996 הוחלט להגדיל את כוחו של המחוז.
המחוז ללא מוצא לים, והוא גובל במחוזות ווריקשייר במזרח, ווסטרשייר בדרום וסטפורדשייר במערב. וסט מידלנדס הוא אחד מהמחוזות העירוניים ביותר בבריטניה עם הערים ברמינגהם, וולברהמפטון וערים נוספות. עם זאת, בין המטרופולין הגדול של רעים אלו לבין קובנטרי ישנה רצועה כפרית של כ-24 קילומטרים.
מאיר אביטבול
הרב מאיר מישל אביטבול (נולד ב-1944 - תש"ה) הוא מנהל מכון הוצאה לאור 'אור המערב' של ספרי חכמי ספרד ומרוקו, וספרייה המאגדת ומשווקת את ספרים של חכמי ספרד שראו אור.
ביוגרפיה
נולד בקזבלנקה לעמרם ולשרה לבית אלבז. בשנת 1960 עבר ללמוד בטנג'יר. בשנת 1963 עבר לאנגליה, ולמד בישיבת גייטסהד, בראשות רבי אריה זאב גורביץ. לאחר מכן, בשנת 1967 השתתף בהקמת ישיבת מרכז התורה שבפרברי פריז, בראשות רבי יעקב טולידאנו.
בשנת 1968 נישא ליוכבד לרדו ממזאגאן. באותה שנה, עבר בעקבות הוריו למונטריאול שבקנדה.
לקח חלק פעיל בביסוסה של הקהילה החרדית-ספרדית והמרוקאית, הנקראת בשם 'מרכז ספרד', ואף ניהל את הישיבה המקומית.
בשנת 1981 עלה לארץ ישראל, והתיישב בשכונת גילה בירושלים. שם הקים בית מדרש ומימן כולל ערב בשכונה. נקרא לנהל את ישיבת ומוסדות 'אוהל משה' בבני ברק של הרב משה מלכה, שמנו אז כ-700 תלמידים.
בשנת 2008 זכה בפרס נסים גאון, על '25 שנות פעילות והפצת ספרי חכמי הספרדים'.
טהא באקר
טהא באקר (בערבית: طه باقر; 1912 - 28 בפברואר 1984) היה ארכאולוג, בלשן והיסטוריון עיראקי, שכיהן גם כאוצר המוזיאון הלאומי של עיראק.
ביוגרפיה
באקר נולד בשנת 1912 באל-חלה (Al-Hillah), עיר מודרנית השוכנת ליד האתר הארכאולגי של העיר העתיקה בבל. הוא למד ארכאולוגיה בארצות הברית במכון האוריינטלי של אוניברסיטת שיקגו, שם סיים תואר ראשון ושני בשנת 1938. באקר היה מהארכאולוגים הידועים של עיראק. בין עבודותיו: התרגום של עלילות גילגמש מאכדית לערבית, פיענוח לוחות מתמטיים שומריות-אכדיות, גילוי חוקי אשנונה - החוקים הקדומים ביותר שנמצאו בעולם התרבות השמית, וחפירותיו בערי בבל ושומר, כולל הערים דור-כוריגלזו ושדופום (Tell Harmal) ליד בגדאד.
באקר שלט בערבית, ארמית, אכדית ושומרית, אנגלית צרפתית וגרמנית. בין השנים 1938–1958 עבד בתפקידים שונים במחלקת העתיקות והמורשת של עיראק ובין השנים 1941–1978 הרצה באוניברסיטת בגדאד. הנושאים בהם עסק היו היסטוריה של העת העתיקה וכן שומרית ואכדית. בתפקידיו השונים באוניברסיטה היה בחבר המנהלים של האוניברסיטה וכיהן גם כסגן נשיא האוניברסיטה. כיהן גם כפרופסור ב-"Baghdad University College of Arts". היה חבר וסגן נשיא של האקדמיה העיראקית למדעים.
טום וג'רי: רובין הוד והעכבר העליז
טום וג'רי: רובין הוד והעכבר העליז (באנגלית: Tom and Jerry: Robin Hood and His Merry Mouse) הוא סרט אנימציה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וטוני קרוון, ונכתב על ידי ארל קרס ומייקל פ. ריאן.
הסרט הופץ לראשונה בארצות הברית ב-DVD ובבלו ריי ב-28 בספטמבר 2012.
תקציר העלילה
רובין הוד ושותפו ג'רי העכבר מתכוננים לעשות מארב על מנת לקחת את כספי המס ולהביא לעניים ביער שרווד. הם עשו מלכודת לשריף מנוטינגהאם, יד ימינו של הנסיך ג'ון אשר בא עם עוזרו טום החתול. אולם, תודות לאזהרתו של ג'רי, רובין הופיע עם אנשיו העליזים, הביסו את היריבים והצליחו לקחת את הזהב. כאשר ג'ון והשריף דברו ביניהם על המקרה האחרון, השריף הבין שרובין משתמש בג'רי על מנת להעביר מידע ולהזהירו מפני מרגל בתוך הטירה, והטיל משימה על טום לתפוס את ג'רי בפקודה לתפוס את הבוגד.
באותו לילה, רובין ביקש מג'רי לשלוח שיר אהבה לעלמה מריאן (בגילומה של רד מהסרטון "red hot riding hood"), הקשר הסודי ומושא אהבתו. אולם, מריאן מוחזקת בידי טום וכאשר ג'רי נכנס לטירה, טום רדף אחריו וניסה לסלק אותו ללא הצלחה. השריף תכנן תוכנית ללכוד את רובין בתחרות קשתות, עם נשיקה ממריאן כפרס לזוכה. רובין לא היה יכול להתנגד ונכנס לתחרות, למרות החששות של אנשיו. כאשר ג'רי נרדף בידי טום כאשר הוא שולח טבעת אהבה מרובין למריאן, הוא עוזר לו בטעות לזכות בתחרות, השריף חשף את רובין בתחפושת ולכד אותו ואת אנשיו.
בינתיים, הנסיך ג'ון, השריף ואנשיהם רכבו על מנת לערוך מלכודת לריצ'רד. ספייק, טייק ודרופי נכנסו לטירה לא מוכנים ושחררו את מריאן. לאחר שספייק גילה את מקומו של המארב של ג'ון, טום, ג'רי, רובין ואנשיו באים להצלה. הם הגיעו אל נקודה, בה הם נלחמים מול ג'ון והשריף על מנת ליישר את ההדורים. כאשר רובין וריצ'רד נשארו ללא עזרה, טום וג'רי נלחמו מול שני הבוגדים ג'ון והשריף בקרב חרבות, דבר שאפשר לרובין ולריצ'רד לשחרר את עצמם ולחדש את המריבות עם ג'ון והשריף. ג'ון והשריף נלכדו, ריצ'רד חזר לכס המלכות שלו, רובין ומריאן התחתנו, וטום וג'רי הפכו לאבירים בשירות המלך.
צביר הבתולה
צביר הבתולה הוא צביר גלקסיות גדול, המכיל כ-2,000 גלקסיות, אשר מסתו הכוללת נאמדת ב-1015 מסות שמש, וקוטרו כ-15 מיליון שנות אור. הצביר נמצא בקבוצת הכוכבים בתולה (וגולש לתוך קבוצת שערות ברניקי) במרחק של כ-54 מיליון שנות אור משביל החלב, והוא הצביר הגדול הקרוב ביותר לקבוצה המקומית. צביר זה נמצא במרכזו של צביר-על הבתולה, הכולל את הקבוצה המקומית, כמו גם קבוצות גלקסיות וצבירי גלקסיות נוספים.
היסטוריה
בשנת 1771 גילה האסטרונום הצרפתי שארל מסיה את הגלקסיה הראשונה בצביר, M49. כשמונה שנים לאחר מכן, גילו מסיה, יוהאן גוטפריד קלר ובארנבוס אורייאני את הגלקסיות M58, M59, M60 ו-M61, בזמן שעקבו אחרי שביט שעבר באזור. בשנת 1781 גילו מסיה ועוזרו, פייר מאשן, 11 גלקסיות נוספות (M84 - M91, ו-M98 - M100). אי לכך, מספרן הכולל של גלקסיות הצביר המצוינות בקטלוג מסיה עומד על 16. בשנים שלאחר מכן, נרשמו עשרות גילויים חדשים של גלקסיות גדולות בצביר. מספרן הנוכחי מוערך כאלפיים; כמאתיים מתוכן הן גלקסיות גדולות, והשאר גלקסיות ננסיות. הקטלוג הכללי החדש מכיל כ-160 גלקסיות החברות בצביר.
מאפיינים
צביר הבתולה הוא צביר דליל יחסית, שצורתו בלתי סדורה. הוא מכיל כ-130 גלקסיות ספירליות, כ-50 גלקסיות עדשה וכ-30 גלקסיות אליפטיות. שאר הגלקסיות שבו הן גלקסיות ננסיות, שרובן הגדול אליפטי. ניתן לזהות בצביר שלושה אזורים צפופים יחסית, שמהווים תתי-צבירים: תת-צביר הבתולה A, שמקיף את M87; תת-צביר הבתולה B, שמקיף את M49; ותת-צביר הבתולה C, שמקיף את M59. הגלקסיות האליפטיות וגלקסיות העדשה נוטות להצטופף בצבירים ובקווים המחברים אותם, בעוד שהגלקסיות הספירליות והננסיות מתאפיינות בפיזור אקראי.
בצביר זה התגלה לראשונה כוכב תועה.
חברות הצביר העיקריות
בצביר יש כ-50 גלקסיות עם דרגת בהירות 11 ומטה, אותן ניתן לראות באמצעות ציוד חובבים.
הבטח לי, אבא
הבטח לי, אבא: שנה של תקווה, קשיים ותכלית (באנגלית: Promise Me, Dad: A Year of Hope, Hardship, and Purpose) הוא ספר זיכרונות מאת נשיא ארצות הברית, ג'ו ביידן. הספר פורסם לראשונה ב־14 בנובמבר 2017 ויצא לאור בעזרת הוצאת Flatiron Books.
בדצמבר 2018 ערך ביידן אירוע שמטרתו הייתה קידום מכירות של הספר. האירוע התקיים במיזולה שבמונטנה.
מקור שמו של הספר
מקור שמו של הספר הוא משיחה שניהל ג'ו ביידן עם בנו, בו ביידן לאחר שהחלה החמרה במצבו של בו ומותו כבר נראה באופק. בשיחה התוודה בו בפני אביו כי הוא משלים עם כך שעומד למות והבטיח לאביו שלא משנה מה יקרה, הוא יהיה בסדר. לאחר מכן ביקש מאביו להבטיח לו הבטחה דומה.
לאחר השיחה ובעקבות מות בנו, המילים שאמר בו לאביו באותו לילה הפכו עבור ביידן לסוג של מוטו לתקווה, ובשל כך החליט לתת את השם "הבטח לי, אבא" לספר הזיכרונות שכתב.
תוכן הספר
בספר ביידן כותב על אירועים וזיכרונות בחייו, החל מיחסיו עם נשיא ארצות הברית לשעבר והבוס שלו, ברק אובמה, דעתו על קמפיין הבחירות של הילרי קלינטון בבחירות לנשיאות שנערכו ב-2016, ורצח של שוטר שנרצח בעקבות הריגתו של אריק גארנר.
ביידן מזכיר בספר בספר את בחירתו הראשונה לסנאט, לאחר ניצחנו בבחירות לסנאט בדלאוור שנערכו ב-1972. פחות משישה שבועות לאחר מכן אשתו ובתו נהרגו ושני בניו נפצעו בתאונת דרכים.
מלבד התייחסות למשפחתו כלל ביידן בספר גם זיכרונות מעבודותו כפוליטיקאי. כך למשל התייחס ביידן לנשיא הראשון של הרפובליקה של סרביה (שהייתה אז חלק ממסגרת הרפובליקה הפדרלית של יוגוסלביה), סלובודן מילושביץ' ולפגישה בין השניים לאחר נסיעה של ביידן לאזור הבלקן. בספר כתב ביידן כי מילושביץ' שאל אותו מה הוא חושב עליו וביידן ענה לו "אני חושב שאתה חתיכת פושע מלחמה ושצריך לשפוט אותך ככזה". בנוסף לכך ביידן כתב כי הדבר שהוא הכי גאה בו בחייו המקצועיים הוא פעילותו בתחום הדיפלומטיה ויחסי חוץ.
ביידן נותן לעצמו קרדיט על קבלת פסק הדין אוברגפל נגד הודג'ס בשנת 2015 וזאת לאחר הצהרתו של ביידן חרף חוסר התיאום עם הבית הלבן, כי הוא תומך בנישואים חד-מיניים. דבר זה בא לאחר התנגדותו של ביידן למינוי רוברט בורק לשופט בבית המשפט העליון של ארצות הברית כאשר ביידן היה יו"ר ועדת המשפטים בסנאט.
תורת שדות מאוחדת
__הפניה_קבועה__
רפה איטי
רַפַּה, המכונה לעיתים רַפַּה אִיטִי (בטהיטית: Rapa Iti, "רַפַּה הקטן", על מנת להבדיל אותו מ"רַפַּה נוּי" - "Rapa Nui", "רַפַּה הגדול" - שמו הפולינזי של אי הפסחא) הוא האי הגדול ביותר בקבוצת איי באס בפולינזיה הצרפתית והיחיד המיושב. שטחו כ-40 קילומטרים רבועים, ומספר התושבים כ-500. הנקודה הגבוהה ביותר היא פסגת הר פראו (Mont Perau), הר געש רדום, גובהו 650 מטרים. היישוב העיקרי הוא האוראי (Ha'uréi או Ahuréi).
סנדרו גוטל
סנדרו גוטל (באוסטרית: Sandro Gotal; נולד ב-9 בספטמבר 1991) הוא כדורגלן אוסטרי המשחק בעמדת החלוץ במונטליגן.
רפה איטי
גאוגרפיה
רפה איטי שוכן ב--27.58333°N, -144.33333°W. צורת האי בדמות האות היוונית סיגמא סופית (ς), ובה מפרץ מרכזי מוגן היטב, מוקף בטבעת של הרים גבוהים יחסית. כל האי נראה כפסגה של הר געש ששקע, כשהמפרץ הוא קלדרה.
סנדרו גוטל
קריירה
גוטל התחיל את הקריירה שלו בקבוצת הכדורגל ברגנץ, בה הבקיע בשנתו הראשונה בקבוצה הבוגרת 8 שערים ב-21 משחקים. בינואר חתם בפירסט וינה ובסיום העונה חתם בוולפסברג. בעונתו השנייה במועדון, עלה עם הקבוצה לליגת העל האוסטרית.
רפה איטי
גאוגרפיה
היישוב העיקרי האוראי (Ha'uréi או Ahuréi) שוכן על החוף הדרומי של מפרץ זה, הקרוי "מפרץ האוראי" (Baie d'Ahuréi). כפר קטן יותר, אריה (Area'), שוכן על החוף הצפוני של המפרץ. התושבים הם פולינזים. היסטוריה של עימותים צבאיים משתקפים ב-14 מבצרים על הרכסים.
סנדרו גוטל
קריירה
בקיץ גוטל חתם בהיידוק ספליט מליגת העל הקרואטית, ממנה עבר לסנט גאלן ובהמשך שיחק גם בייני מלטיאספור ופיאסט גליביצה.
רפה איטי
גאוגרפיה
אף שהאי וקבוצת איי באס אליה הוא משתייך, נחשבים חלק מקבוצת איי אוסטרל, יש להם היסטוריה גאולוגית, תרבותית ובלשנית שונה.
סנדרו גוטל
קריירה
בפברואר חתם במ.ס. אשדוד מליגת העל, אך שוחרר ממנה כעבור חודש וחצי בלבד. לאחר מכן שיחק חצי עונה באיסטרה 1961 ובדינמו ברסט.
רפה איטי
גאוגרפיה
רפה הוא המקום היבשתי הרחוק ביותר ממדינת ישראל (כ-19,500 ק"מ בקו אווירי). האנטיפוד של האי ממוקם מעלה וחצי דרומית מזרחית לעיר הישראלית אילת.
סנדרו גוטל
קריירה
בספטמבר חתם בסודובה מריאמפולה מליגת העל הליטאית, בה כבש 8 שערים ב-13 משחקיו והיה שותף לזכייה של הקבוצה באליפות.
רפה איטי
היסטוריה
רפה איטי יושבה לראשונה על ידי פולינזים דוברי שפת הראפאן, ניב של הפולינזית, שהגיעו מפיג'י דרך סמואה וטונגה, ככל הנראה במאה ה-13, על סמך תיארוך פחמן-14. תנאי המחיה היו מצוינים והאוכלוסייה גדלה במהירות, ועל מנת לספק את צורכי האוכלוסייה, בוראו היערות על מנת להרחיב את השטחים לחקלאות. כמו במקומות אחרים (למשל באי הפסחא), גרם בירוא היערות לסחיפת קרקע, והחקלאות האינטנסיבית לא הספיקה על מנת לכלכל את כל האוכלוסייה. התמעטות המשאבים הטבעיים על האי גרמה ככל הנראה לעימותים שגלשו למלחמה בין המשפחות המורחבות והם עברו להתגורר ביישובים מבוצרים ("פא" ("pa") או פארה (pare), סוג של מצודה) על הפסגות ועל הצוקים. המצודה העתיקה ביותר מכונה מורונגו אוטה (Morongo Uta), והוקמה בין 1450 ל-1550.
סנדרו גוטל
קריירה
בקיץ חזר לאוסטריה וחתם בTSV הארטברג.
רפה איטי
היסטוריה
האירופאי הראשון שביקר באי היה הימאי ומגלה הארצות האנגלי ג'ורג' ונקובר ב-22 בדצמבר 1791. הוא כינה את האי "אוֹפַּרוֹ" (Oparo). המגע עם האירופאים חשף את התושבים לאלכוהול ולמחלות מידבקות. ובין 1824 ל-1830 מעל לשלושה רבעים מהאוכלוסייה נספה. ב-1861 פשטו על האי סוחרי עבדים מפרו במטרה לחטוף עובדים למכרות הגואנו. כאשר בלחץ צרפתי הוחזרו לאי הניצולים הם הביאו איתם את מגפת האבעבועות השחורות. ב-1826 התגוררו באי כ-2,000 תושבים, ארבעים שנים אחר-כך היו פחות מ-120.
ממלכת אי עצמאית הוגדרה כשטח חסות צרפתי ב-1867. הבריטים הקימו על האי תחנה לאספקת פחם, מה שדרבן את צרפת לספח את האי רשמית ב-6 במרץ 1881. עקב כך בוטלה המונרכיה המקומית והמלכה האחרונה, פארימה, הודחה ב-18 ביוני 1887.
האתנוגרף הנורווגי תור היירדאל והארכאולוג האמריקאי ויליאם מולוי (William Mulloy) ערכו חפירה ארכאולוגית במורונגו אוטה, במטרה למצוא קשר בין רפה איטי לרפה נוי (אי הפסחא). חפירות נוספות נערכו רק 50 שנים אחר-כך ב-2001 על ידי צוות בראשות דאגלס קנט ואתול אנדרסון (Douglas Kennett, Atholl Anderson).
רפה איטי הוא ביתה של מקהלת טהיטי, שבה משתתפים שליש (כ-120 איש) מכלל התושבים של האי, והם נוהגים לבצע שירים מסורתיים.
אקולוגיה
"שמורת מאנאטו של פולינזיה הצרפתית" היא שמורה שנועדה להגן על בעלי החיים ועל שרידי המבצרים שעל קו הרכס בדרום רפה איטי. השמורה שוכנת בסמוך לדרום האוראי.
רפה איטי הוא בית הגידול למין היונה המכונה "יונת הפירות של רפה" (Ptilinopus huttoni) האנדמית לאי ומצב השימור שלה מוגדר פגיע בשל אובדן בית הגידול וטריפה על ידי חתולי רחוב ובשל ציד. בשנים 1989–1990 הוערך גודל האוכלוסייה ב-274 פרטים. עופות נוספים כוללים את מין הסערון Pterodroma ultima שמצב השימור שלו קרוב לאיום ואת מין היסעור Puffinus newelli המצוי בסכנת הכחדה, שניהם מקננים באי במספרים קטנים ואת חרמשון טהיטי (Numenius tahitiensis) הפגיע, שאינו מקנן באי, אך עובר בו בעת הנדידה. בשל חשיבותו למינים אלו האי מוכר כ על ידי ארגון שימור העופות הבינלאומי BirdLife International.
מנהל
הקומונה "רפה" כוללת את האי רפה איטי ועוד ארבעה איים בלתי מיושבים (סלעי מארוטירי).
בעיית סוסלין
במתמטיקה, בעיית סוסלין היא שאלה לגבי קבוצות סדורות קווית שהועלתה על ידי מיכאיל יעקובלביץ סוסלין (1920) ופורסמה לאחר מותו, עקב מותו המפתיע בגיל 25. הבעיה התגלתה כבלתי תלויה במערכת האקסיומות של צרמלו - פרנקל, שהיא מערכת האקסיומות הסטנדרטית עבור תורת הקבוצות האקסיומטית.
ניסוח הבעיה
אם קבוצה סדורה קווית לא ריקה R מקיימת את ארבעת המאפיינים הבאים: האם הסדר ב R בהכרח איזומורפי לסדר בישר הממשי R?
אם הדרישה הרביעית מוחלפת בדרישה ש R מכילה קבוצה צפופה בת מנייה (כלומר, R היא ספרבילית) אז התשובה לשאלה היא אכן כן: הסדר בכל קבוצה R כזו בהכרח איזומורפי לסדר בישר הממשי (הוכח על ידי קנטור, שהראה גם שהרציונליים הם הקבוצה הסדורה היחידה שהיא בת-מניה, צפופה, ונטולת מינימום ומקסימום).
הדרישה הרביעית ברשימה למעלה ידועה כתכונת סוסלין.
השלכות
כל קבוצה סדורה קווית שאיננה איזומורפית לישר הממשי R אבל מקיימת את (1) – (4) ידועה כישר סוסלין. השערת סוסלין אומרת שאין ישרי סוסלין: כל סדר קווי צפוף, חסר נקודות קצה ושלם שמקיים את תכונת סוסלין הוא איזומורפי לסדר בR. טענה שקולה היא שלכל עץ מגובה ω1 קיים ענף מאורך ω1 או אנטי-שרשרת מעצמה אלף אפס.
בעיית סוסלין הוכחה כבלתי תלויה במערכת האקסיומות של צרמלו - פרנקל.
הר ליכאדה וכף ליכאדה
גובהו של ההר 676.96 מטר מעל פני הים.
על ראש ההר היה מזבח ומקדש לזאוס. בטרגדיה "נשי טראכיס" מאת סופוקלס מסופר שהרקולס הקים מזבח ומקדש לזאוס, הקריב עליו קורבנות, ולבש את הבגד שהביא לו משרתו ליכאס, אשר היה מגואל בדמו המורעל של הקנטאור נסוס. כשהבין הרקולס שזו מתנה קטלנית, הפיל את ליכאס לים. לפי המחזה, על שמו של ליכאס נקראים ההר והכף.
ג'וס אקלנד
סידני אדמונד ג'וסלין אקלנד, CBE (באנגלית: Sidney Edmond Jocelyn Ackland; ידוע בשם ג'וס אקלנד באנגלית: Joss Ackland; נולד ב-29 בפברואר 1928) הוא שחקן אנגלי שהופיע ביותר מ-130 תפקידים בקולנוע ובטלוויזיה. אקלנד היה מועמד לפרס באפט"א לשחקן המשנה הטוב ביותר על הופעתו בדמות ג'וק דלבס ברוטון בסרט "תשוקות באפריקה" מ-1987.
ביוגרפיה
אקלנד נולד בצפון קנזינגטון שבלונדון, בנם של רות וסידני נורמן אקלנד. הוא למד בבית הספר למשחק "Central School of Speech and Drama". אקלנד התחתן עם רוזמרי קירקלדי ב-18 באוגוסט 1951. היא גם הייתה שחקנית והוא חיזר אחריה כשהופיעו יחד על הבמה בפיטלוכרי שבסקוטלנד. בתחילה בני הזוג חוו קשיים כי קריירת המשחק שלו הייתה עדיין בחיתוליה. לכן עברו השניים לגור בקניה, שם ניהל אקלנד מטעים של תה במשך שישה חודשים. אך הם החליטו שזה מסוכן מדי עבורם ועברו שוב לקייפטאון בדרום אפריקה. על אף שלשניהם הייתה עבודה קבועה במשחק בדרום אפריקה, אחרי שנתיים ב-1957 חזרו לאנגליה.
קריירה
בתיאטרון הופיע אקלנד בתפקיד חואן פרון בהפקה המקורית בווסט אנד של המחזמר "אוויטה" מאת טים רייס ואנדרו לויד ובר לצדה של איליין פייג'. הוא כיכב בהפקה של המחזמר "מוזיקת לילה זעירה" מאת סטיבן סונדהיים ויו וילר יחד עם ג'ין סימונס והרמיוני גינגולד, וגם השתתף בהקלטת האלבום המקורי בהפקת RCA Victor.
ב-1987 הופיע אקלנד בסרט המוזיקלי "It Couldn't Happen Here" של הפט שופ בויז, וכן בווידאו קליפ של שירם "Always On My Mind" שנלקח מהסרט. בראיון ב"רדיו טיימס" טען מאוחר יותר שהוא הופיע עם הלהקה רק משום שהנכדים שלו אהבו את המוזיקה שלהם.
בריאיון ל-BBC ב-2001 אמר אקלנד שהוא נאלץ לעשות "סרטים נוראים" בגלל היותו מכור לעבודה. עוד אמר שהוא מתחרט על הופעתו בסרט "מסע הכזבים של ביל וטד" ובווידאו קליפ של הפט שופ בויס.
ב-2007 היה אקלנד המספר בסרטו הביוגרפי דוקומנטרי של רוברט גרופאלו אודות המיסטיקן אליסטר קראולי בשם "Search of the Great Beast 666" שיצא על גבי DVD. עוד ב-2007 הופיע אקלנד בסרט "How About You" לצדה של ונסה רדגרייב, בו הוא מגלם דמות של אלכוהוליסט בגמילה שאשתו נפטרה ממחלת הסרטן.
ב-2008 חזר להופיע על המסך הקטן בדמות סר פרדי באטלר, ברונט שהתחתן פעמים רבות, בפרק בסדרת הטלוויזיה הפופולרית "רציחות במידסומר". בפרק שנקרא "Vixens Run" כיכבה לצדו השחקנית הוותיקה שאן פיליפס.
בספטמבר 2013 ביים סר ג'ונתן מילר הופעת גאלה של המחזה "המלך ליר" מאת ויליאם שייקספיר בתיאטרון האולד ויק בלונדון ובכיכובו של אקלנד בדמות ליר.
חיים אישיים
אקלנד ואשתו נשואים מאז 1951, ונולדו להם שבעה ילדים. לאקלנד 32 נכדים נכון למאי 2006. ב-1963 ביתם שבבארנס עלה באש. רוזמרי אקלנד הצליחה להציל את חמשת ילדיהם אבל שברה את הגב כשקפצה מחלון חדר השינה. נאמר לה שהיא תאבד את התינוק שנשאה ברחמה ושלא תוכל ללכת על רגליה. אבל היא ילדה את התינוק ואחרי שנתיים ששהתה בבית חולים הייתה יכולה ללכת.
ב-1982 מת בנם הבכור, פול, ממנת יתר של הרואין. הוא היה בן 29 במותו. בשנת 2000 אובחנה רוזמרי כחולה בטרשת אמיוטרופית צידית. היא נפטרה ב-25 ביולי 2002.
בשנים שאחרי מותה של אשתו ערך אקלנד את היומנים שכתבה. ב-2009 הוציא אותם לאור בספר בשם "My Better Half and Me: A love affair that lasted fifty years".
The Boring Company
(TBC) The Boring Company (תרגום: "חברת הכרייה"; וגם: "החברה המשעממת") היא חברה אמריקאית לבניית תשתיות ומנהרות שנוסדה על ידי אילון מאסק בשנת 2016. לדבריו, את מקור ההשראה להקמת החברה היוו הבעייתיות הכרוכה בהגעה ממקום למקום ברחבי המטרופולין של לוס אנג'לס והמגבלות של רשת התחבורה הנוכחית של לוס אנג'לס. מנובמבר 2019, נשיא החברה הוא סטיב דייוויס, אחד העובדים הראשונים של SpaceX.
היסטוריה
אילון מאסק הודיע לראשונה על קיומה של החברה בדצמבר 2016. עד פברואר 2017 החלה החברה לחפור תעלת ניסיון ברוחב 9 מטר, באורך 15 מטר, ובעומק 4.6 מטרים באזור מתחם משרדי SpaceX שבהות'ורן, משום שהבנייה באתר זה לא דרש היתרים מיוחדים רבים. בוועידת TED באפריל 2017 העריך מאסק שהפרויקט לקח בסביבות 2-3% מזמנו, והוא בגדר תחביב אישי.
במרץ 2017 הודיע מאסק כי במהלך אפריל 2017 תחל החברה להשתמש במכונה לכריית מנהרות על מנת להתחיל לחפור מנהרה בת שימוש במתחם SpaceX. בסוף אפריל 2017 חשף מאסק לראשונה מכונה לכריית מנהרות במתחם SpaceX אשר מכונה "GODOT". מאסק ציין בהמשך שהמנהרה הראשונה שתיבנה, בפרברי לוס אנג'לס, תחבר בין נמל התעופה של לוס אנג'לס, קולבר סיטי וסנטה מוניקה, ותסתיים בווסטווד. מאסק טען שהנסיעה במנהרה תיקח חמש דקות, לעומת נסיעה בכבישים במסלול דומה שאורכת כ-45 דקות כאשר אין עומסי תנועה. לצורך הנסיעה במנהרה יונח הרכב על מעלית חשמלית אשר תסיע את הרכב דרך המנהרות במהירות של 200 קמ"ש. בנובמבר 2017 הגישה החברה בקשה לרגולטורים של רשויות לוס אנג'לס להיתר לבנות מנהרה מהות'ורן לווסטווד, לאורך הכביש המהיר מס' 405.
ביולי 2017 ציין מאסק שבורינג קיבלה אישור בעל פה מן הממשלה לבנות היפרלופ תת-קרקעי שיחבר בין ניו יורק, פילדלפיה ובולטימור לוושינגטון הבירה. באוקטובר 2017 קיבלה החברה היתר לבניית מנהרת ההיפרלופ בולטימור-וושינגטון ממחלקת התחבורה של מרילנד. ביולי 2017 העלה מאסק סרטון המתעד נסיעת מבחן מוצלחת של מעלית רכב טיפוסית. באוקטובר 2017 חשף מאסק מכונה נוספת לכריית מנהרות בשם "Line-storm".
ביוני 2018 בחרה עיריית שיקגו את הצעת החברה, מבין ארבע הצעות מתחרות, לספק תחבורה במהירות גבוהה בין מרכז שיקגו לבין נמל התעופה או'הייר. באוקטובר 2018 הודיע מאסק כי מנהרת ההייפרלופ הראשונה צפויה להיפתח ב-10 בדצמבר 2018.
GnuCash
גנוקאש (באנגלית GnuCash) היא תוכנת הנהלת חשבונות חינמית, המופצת תחת תנאי רישיון גנו GPL. היא מיישמת את שיטת הרישום הכפול או הנהלת חשבונות כפולה (רישום דו צידי) בה כול הפעולות הפיננסיות נרשמות בספרי העסק במטרה לתת תמונת מצב מלאה על הוצאות, הכנסות, נכסים והתחייבויות, בבית עסק קטן או אדם פרטי המעוניין לעקוב אחר התנהלותו הכספית האישית.
בטכניקה פשוטה יחסית, התכנה מאפשרת גם רישום חד צידי, בשיטה זו נרשמים אך ורק תקבולים או תשלומים (כסף או שווה כסף שנתקבלו או יצאו בפועל), לכן בשימוש בשיטה זו תתקבל רק תמונת מצב חלקית של הפעילות. שיטת רישום זאת מקובלת בישראל (אך לא רק ) בעיקר בקרב עסקים קטנים ובעלי מקצועות חופשיים, עליהם הוראות ניהול פנקסי חשבונות חלות ואינם מחייבים רישום על פי שיטת החשבונאות הכפולה.
מפתחי גנוקאש כוונו תחילה ליצירת מערכת חשבונאית חינמית שתספק יכולות בדומה ליישומי Quicken וקוויקבוקס המסחריות שפותחו על ידי אינטואיט. אלו נועדו בעיקר לאנשים פרטיים שרוצים לנהל את התנועות הכספיות האשיות שלהם בצורה ממוכנת - מעין פנקס המחאות ממוכן. בהמשך צוות המפתחים נענה לבקשות ומשאלות לקוחות גנוקאש ופתח תכונות נוספות שמספקות מענה סביר (ראו פרק תכונות ויכולות בהמשך) גם לעסקים קטנים. בתקופה האחרונה, צוות הפתוח התמקד בעיקר בתמיכה שוטפת ובהתאמת המערכת לדרישות ספריות-התמיכה של סביבת שולחן העבודה המודרני.
גנוקאש היא חלק מפרויקט GNU, היא פועלת על מרבית מערכות ההפעלה לרבות לינוקס ומסדות אחרות דמויי יוניקס , וכן על: גנו, OpenBSD, FreeBSD, סולריס, מאק OS.
בנוסף, היסב לגרסת מיקרוסופט וינדוס ( 2000 ומעלה) זמינה גם כן, החל מסדרה 2.2.0.
היסטוריה
צוות הפתוח החל את עבודתו על פתוח תוכנת גנוקאש בשנת 1997, במהלך 1998 הפצה הגרסה היציבה הראשונה. הרכיבים והתכונות שנועדו לספק מענה לעסקים קטנים נוספו בשנת 2001 והצרוף 'חשבונאות לעסקים קטנים' התווסף לתאורה. ערכת התקנה לסביבת עבודה מאק זמינה משנת 2004. היסב לסביבת וינדוס שוחרר בשנת 2007.
במאי 2012 הוכרז על פיתוח גנוקאש לאנדרואיד. יישום נלווה לגנוקאש שנועד במקור לרשום תנועות ולעקב אחר הכנסות והוצאות בהתקני אנדרואיד ואפשר סנכרון עם מסד הנתונים של התכנה על גבי שולחן העבודה. החבילה הזו עדין זמינה באתר גיט וגוגל פליי אך המפתח שלה (לא קשור לצוות חבילת גנוקאש) זנח אותה במהלך 2018 ואינו תומך עוד ביישומון.
במהלך 2020 פורסם ישומון נוסף המיועד לתומך במכשירי אנדרואיד ומאק. גם יישומון זה הוא מוצר נלווה, חינמי, זמין בגיט, אפסטור ופליי סטור, היישומון מאפשר הזנת נתונים דרך המכשיר הנייד ובהמשך לייצא קובצי CSV מהישומן וליבאם מאוחר יותר לתוכנת שולחן העבודה לשם סנכרון.
תמיכת משתמשים
גנוקאש מציע מספר דרכים בהן משתמשיה (הלקוחות) יכלו לתקשר עם צוות הפתוח לקבל סיוע ועזרה. התמיכה במערכת היא חופשית לכל דורש וניתנת ללא כל תמורה.
עיצוב טכני
עיקר קוד גנוקאש נכתב בשפת XML ,C, וחלקים קטנים שנכתבו ב- Scheme. אחת התכונות הזמינות היא היכולת לחישוב מבוסס נקודה קבועה טהורה, שנועדה למניעת שגיאות עיגול סכומים (עלולים להתרחש בשיטת חישוב נקודה צפה) ובכך, לוודא שהספרים מאוזנים תמיד (הנחת יסוד בסיסית בניהול חשבונות בשיטה הכפולה). תכונה זו יושמה כבר בעת שחרור גרסה 1.6.
כברירת מחדל גנוקאש מאחסנת נתונים במבנה xml. החל מגרסה 2.4, ניתן לאחסן את הנתונים הכספיים בגנוקאש גם במסדי נתונים מבוססי SQL הבאים: SQLite3, MySQL או PostgreSQL.
את קוד המקור של גנוקאש ניתן למצוא ב-GitHub, קובצי התקנה בינאריים זמינים באתר Sourceforge, היא זמינה גם ברוב ערוצי ההפצה של מערכות ההפעלה ממשפחת לינוקס/יוניקס לרבות flatpak.
גנוקאש משתמשת במספר כלי פתוח וכלי עזר נוספים ביניהם: Doxygen לתיעוד קוד המקור, ninja ו- CMake, לתהליך הבנייה, ומנשק משתמש המבוסס על Gtk2.
לחזור שערי מטבע ושערי מניות, נעשה שימוש בפורקן Finance::Quote גרסה 1.49, רכיב פרל שנועד לאחזר נתונים פיננסיים ממספר אתרים באופן מקוון.
תמיכה בגרסאות קודמות
גנוקאש דואגת לשמר את היכולת לקרוא קובצי נתונים מגרסאות ישנות יותר במהדורות העיקריות, זאת, כל עוד המשתמשים מקפידים שלא לדלג על מהדורה מרכזית. אם מסיבה כל שהיא הכלל הזה לא נשמר, הנתונים לא יאבדו וניתן יהיה לגשת לנתונים היסטוריים שנוצרו (ונשמרו) בגרסת גנוקאש ישנה מגרסה עדכנית, אך המשמעות המעשית לכך תהיה התקנת גרסאות הביניים של גנוקאש.
לדוגמה: שדרוג המערכת מגרסה 2.2 לגרסה 4.4 לא תאפשר גישה לנתונים שנשמרו על ידי גרסה 2.2. על מנת להתגבר על כך עומדות בפני המשתמשים החלופות הבאות:
סטטיסטיקת הורדות
נכון לפברואר 2021, אתר SourceForge מציג ספירה של 62,981 הורדות גרסת 4.4 (יציבה אחרונה) מתחילת השנה וממוצע של 5,711 בשבוע. מעל 7,371,130 הורדות של המהדורות היציבות החל מנובמבר 1999 נתונים אלו לא כולל אתרי הורדות תוכנה אחרים כגון גיט וכן הפצות לינוקס המספקות הורדות ממאגרים משלהן.
סטטוס הפרויקט
על פי הניתוח באתר Open Hub המתבסס על הידורי קוד (code commits) לסוף פברואר 2021, הצטברו בפרויקט 2,827,453 שורות קוד, מתוכם כ־40,000 בשנת 2021. 53,170 הידורי קוד שבוצעו על ידי 315 מתנדבים תורמים, מתוכם 102 מפתחים פעילים ב־12 החודשים החולפים.
המסקנה בשורה התחתונה היא שלפרויקט מסד קוד בוגר ומבוסס, פעילות פיתוח גוברת משנה לשנה. "לגנוקאש אחד מצוותי הקוד הפתוח הגדולים בעולם, וממוקם במאון העליון (ב־2% הראשונים ) מכלל צוותי הפתוח בפרויקטים המסוקרים על ידי OpenHub."
יניסיי קרסנויארסק (כדורסל)
הקבוצה מארחת בהיכל הספורט איוון יאריגין המכיל 4,100 מקומות ישיבה.
היסטוריה
המועדון הוקם ב-1981 על בסיס קבוצת הטכניון של קרסנויארסק, בשם "פוליטכניק". בתקופה הסובייטית המועדון שיחק בליגות הנמוכות והישגו הגדול ביותר היה הזכייה בגביע ברית המועצות בכדורסל באזור סיביר והמזרח הרחוק הרוסי ב-1988.
בשנת 1989 הקבוצה שינתה שמה לקבוצת קרסטיאג'מאש על שם המפעל שהעניק לה חסות. בשנים 1991–1993 נקרא בשם אסקאבו ומאז 1993 נושא את שמו הנוכחי.
עד עונת שיחקה הקבוצה בליגות הנמוכות, באותה עונה הקבוצה העפילה לליגת העל הרוסית בכדורסל, אך כעבור זמן הודחה שוב וב- העפילה פעם נוספת לליגה הבכירה.
מושב נווה
מושב
יניסיי קרסנויארסק (כדורסל)
היסטוריה
בעונת התמודדה יניסיי לראשונה ביורוצ'לנג', הלא הוא "גביע האתגר", היא סיימה שנייה בסיבוב הבתים הראשון וסיימה אחרונה בסיבוב הבתים השני כשהיא מגיעה ל"טופ 16". בעונת 2011 סיימה במקום השלישי בגביע הרוסי בכדורסל.
מושב נווה
__הפניה_קבועה__
יניסיי קרסנויארסק (כדורסל)
היסטוריה
בעונת העפילה לשלב הפיינל פור וחצי הגמר ביורופקאפ והגיעה למקום הרביעי הכולל בטורניר.
ססיל מאדיגן
ססיל תומאס מאדיגן (באנגלית: Cecil Thomas Madigan; 15 באוקטובר 1889 - 14 בינואר 1947) היה מגלה ארצות וגאולוג אוסטרלי, שנולד ברנמארק, דרום אוסטרליה.
ביוגרפיה
אחרי לימודים בקולג' הנסיך אלפרד באדלייד ובאוניברסיטת אדלייד, זכה מאדיגן ב-1911 במלגת רודז ללימודי גאולוגיה במודלן קולג', אוקספורד. באותה שנה הזמין אותו דאגלס מוסון להצטרף כגאולוג אל המשלחת האוסטרלו-אסייתית לאנטארקטיקה. בדצמבר 1911 הפליגו אנשי המשלחת מהובארט על סיפון ה"אורורה". בינואר 1912 הגיעו למפרץ קומונוולת' בארץ אדלי, אנטארקטיקה, שם הקימו קבוצת מבנים, שנודעו בהמשך כ"צריפי מוסון". משם יצא מאדיגן בראש כמה משלחות אל אזורים לא-ממופים של ארץ אדלי וארץ המלך ג'ורג' החמישי. המשלחות האלה אספו מידע חיוני על קיומו של פחם באנטארקטיקה. בשובם לאוסטרליה, עוטר מאדיגן במדליית הקוטב המלכותית.
במלחמת העולם הראשונה שירת מאדיגן בצרפת, בחיל ההנדסה המלכותי. הוא לחם בקרב לוז, שם נפצע, ובקרב על הסום. במהלך שנות ה-30 של המאה ה-20, השתתף מאדיגן במספר רב של סקרי אוויר ב"אזורים נטולי הנתיב" של מרכז אוסטרליה, ובמהלכם כינה את מדבר סימפסון על שם נשיא הסניף הדרום-אוסטרלי של החברה הגאוגרפית של אוסטרלו-אסיה - אלפרד אלן סימפסון. ב-1939 עמד בראש המשלחת הגדולה הראשונה שחצתה את מדבר סימפסון. אף כי לא היה הראשון שחצה את המדבר, הוא התפרסם כאחרון החוקרים ה"קלאסיים" של מרכז אוסטרליה. במשך שנים רבות עבד מאדיגן כמרצה לגאולוגיה באוניברסיטת אדלייד.
אהבת חיי
אהבת חיי היא סדרת טלוויזיה דוקומנטרית בת ארבעה פרקים בהפקת ערוץ הספורט אשר עוקבת אחר התופעה של קבוצת ספורט בבעלות אוהדים בישראל ומנסה להבין את המניע של אוהדי הספורט בישראל להקים קבוצה בבעלותם, לאחר שמאסו באלימות ביציעים ובהנהלות של המועדונים, ולהשקיע מזמנם וכספם למען מטרה חברתית זו. בתוך כך, על אף שהתופעה אינה ייחודית לישראל, הסדרה מנסה לראשונה בטלוויזיה להסביר מאילו מאפיינים בחברה הישראלית ובתרבותה נובעת התופעה וכיצד היא משפיעה עליהן באופן כללי ועל תרבות הספורט בישראל בפרט.
כל פרק בסדרה עוסק בליגה אחרת בעונת 2016/2017 ובה קבוצות שונות. סטריט מבקר אצל אנשי המועדון, ביציעים ומאחורי הקלעים ועורך שיחות עם אנשי מפתח בקבוצות ואוהדים אחרים.
פרק 1
פרק זה הוא בבחינת מבוא לסדרה ובה מתייחס שאנן סטריט למגוון הגורמים להקמת קבוצה בבעלות אוהדים בישראל, בו מוצגת זווית חיבור האוהדים לקבוצה תוך שנשאלת השאלה: מדוע להקים קבוצת אוהדים? מרואיינים אורי שרצקי, מנכ"ל הפועל קטמון ירושלים שהיה הראשון להקים קבוצה בבעלות אוהדים בישראל, ורון עמיקם שהוא עיתונאי וממייסדי מכבי קביליו יפו שגם היא קבוצה בבעלות אוהדים. גם על יפו וגם על קטמון יעסקו בפרקים הבאים בנפרד.
כמקרי בוחן הנלקחים לפרק הם של קבוצות הכדורגל בית"ר נורדיה ירושלים ומכבי עירוני אשדוד המחודשת, המשחקות בליגה ב' בכדורגל. בית"ר נורדיה ירושלים מוצגת כקבוצה קהילתית שהוקמה כמחאה על אופי קהלה של קבוצת בית"ר ירושלים ותופעות האלימות והגזענות שנלווים לו, באופן זה מתוודה שאנן סטריט על היותו אוהד הקבוצה ומה מביא אותו לכך.
הפרק מציג את המאבקים בין הקבוצות ואת היריבות שנוצרה ביניהן, כמו גם את החיבור ביניהן ואת החיבור בין הקהלים.
פרק 2
בהקשר של הפועל רובי שפירא חיפה האוהדים שבאים למשחקיה הם למעשה אוהדי הפועל חיפה שפועלים למען עתיד המועדון המקורי מתוך אותה מחאה. מתוך אותו רעיון, מציג הפרק את הפעילות החינוכית שעושות קבוצות האוהדים - פרויקט "קידום דרך הרגליים" של המועדון ושיתוף הפעולה עם מיזם "שער שוויון" - וכן את רוח התנדבות הצעירים בקידום הקבוצה ואותם מיזמים חינוכיים.
בניגוד לחיפאים, את הקבוצה היפואית מנהלים אנשים וותיקים עם אספת עמותה בחדר ישיבות של מפעל לייצור שבבי מתכת, כמו כן מודגש זיהוי המועדון עם יוצאי בולגריה. כמו החיפאים, גם אצל מכבי קביליו יפו מודגשת החשיבות של קידום כדורגל בגילאים הצעירים ואת חשיבות התקרבות קבוצת הנוער לליגת העל בכדורגל לנוער ועד כמה זה יכול לתרום גם לקבוצה הבוגרת.
בהמשך הפרק חוזר שאנן סטריט אל הפועל רובי שפירא חיפה ומלווה את האוהדים למשחק חוץ במגרש בבאקה אל-גרבייה, תוך שמדברים על אווירת הקהל על החיבור בין האוהדים לשחקים ועל חשיבות המשחק. תוך כדי הוא מתרשם גם מהעובדה שכמו בעירוני אשדוד בפרק הקודם, גם החיפאים לקחו לחנו של שיר לא צפוי לכדורגל כשיר עידוד - ערב עירוני של יוסי בנאי.
פרק 3
בפרק זה עוברים לליגות הגבוהות, ביחס להיכן שנמצאות קבוצות האוהדים בישראל, כאשר בליגות אלו דרוש ארגון יסודי וכסף על מנת להשתקע באותן רמות ולא רק מהפכנות ואהבה לקבוצה ולסמל. המקרים המובאים בפרק זה הם של הפועל קטמון ירושלים, שכבר הוזכרה בפרקים הקודמים כקבוצת האוהדים הראשונה שהחלה את השינוי וכיום משחקת בליגת העל, וכן של קבוצות הכדורסל הפועל רמת גן והפועל תל אביב.
שאנן סטריט מלווה את אנשי קטמון ומנסה לברר את מהות יחסיהם כלפי הפועל ירושלים, אשר ממנה בתחילה הם התפצלו כמחאה על השתלטות הקבוצה על ידי גורמים עסקיים בעלי אינטרסים זרים, לדברי האוהדים המצולמים. בפרק מדגיש שאנן סטריט את המנגנון שמלווה את הקבוצה, כולל מתנדבים במכירת כרטיסים ועד אנשי שיווק ואסטרטגיה עסקית שמביאים למועדון עם 870 חברי עמותה. בסיום הפרק חוזרים את הדרבי של ירושלים בין הפועל ירושלים להפועל קטמון ומדברים על יחסי האוהדים של שתי הקבוצות.
בהמשך ישנה התייחסות גם ליחס הממסד כלפי קבוצות האוהדים ובאופן יותר נקודתי - במאבקה של קבוצת הפועל רמת גן בעיריית רמת גן והטענות לאי-שוויון תקציבי בין שתי הקבוצות העירוניות. כמו כן, מוגדש המחויבות של אוהדי הקבוצה לסמל של המועדון ונטען כי אוהדים בכו כאשר ראו שחקנים עם סמל המועדון שלהם.
עוד בתחום הכדורסל, מלווה שאנן סטריט את הפועל אוסישקין, אשר קמה כמחאה עם הריסת אולם אוסישקין ונהפכה ברבות הימים להפועל תל אביב לאחר שזו התפרקה. גם בקבוצה זו מלווה הפרק את המתנדבים הרבים שעוסקים בשיווק הקבוצה (כולל שיווק במדיה חברתית) ובשאר תפקידי התפעול של המועדון ובמשחקי הקבוצה. מכיוון שהקבוצה משחקת בליגת העל בכדורסל נטען שקיים מתח בין רצון האוהדים לקבוצה הישגית וכן הניהול העסקני, לדברי מנהל השיווק של המועדון, לבין ההתנהלות החברתית של קבוצה בבעלות אוהדים וצריך לדעת איך לקדם קבוצה הישגית כאשר הלהט של מהפכנות האוהדים נגמר ויש שגרה שיש לנהל.
פרק 4
במסגרת פרק זה מתייחסים שוב לעניין של זהות וקהילה, אך הפעם יותר באופן ממוקד ותוך שימוש בדוגמאות של שתי הקבוצות מירושלים וכן של קבוצת הכדורסל הפועל אוסישקין.
מצד אחד מלווים אוהד בית"ר נורדיה ירושלים ערבי מוסלמי אדוק מבית חנינא שמקיים את מצוות הדת, תפילות חמש פעמים ביום ותפילות בימי שישי במסגד אל-אקצא. הוא אף אהד בעברו את בית"ר ירושלים ועזב לנורדיה מחמת התופעות שמלוות את המועדון בשנים האחרונות. הפרק מדבר אפוא על קבלת האחר בתוך מערכת שנקראת קבוצת אוהדים והיכולת לגשר על פערים תרבותיים וחברתיים.
בנוסף, מדבר הפרק על המיזם של הפועל אוסישקין, הפועל בדרום העיר תל אביב-יפו, ובו קבוצת הכדורסל מקיימת פעילות ספורטיבית לילדיהם של העובדים הזרים ושל מהגרים בלתי חוקיים בבית הספר רוגוזין. מדובר על השתלבות הקבוצה בפעילות הקהילתית ועל קבלת האחר בתוך החברה הישראלית מתוך אותה פעילות של קבוצת אוהדים.
בדוגמה של הפועל קטמון ירושלים מלווה שאנן סטריט את קבוצות הילדות והנערות של המועדון ומראה כיצד הן צמחו מתוך מיזם של המועדון שנקרא "ליגת השכונות". מדובר על שני מקרים: באחת ילדה אשר מוכשרת בעיקר בנגינה על פסנתר ומאזנת פעילות זו בחוגי הכדורגל של המועדון, במקרה השני נוסע שאנן סטריט אל ההתנחלות אפרת ומלווה משפחתה של נערה שגם היא לוקחת חלק בקבוצת הנערות ומנסה להבין כיצד התנחלות עוברת להיות בצד של הפועל בזכות אותה פעילות נוער. בהמשך הפרק מסוקר משחק גמר גביע המדינה לילדות ומראה את החוויה שבזכותה מגיע קהל ללוות במגרש בשפיים את ילדות המועדון ומסביר על ההשפעה של הקהילה במסגרת זו.
קונצ'רטו לפסנתר מספר 4 (בטהובן)
תזמור
הקונצ'רטו נכתב לפסנתר סולו ותזמורת הכוללת חליל, שני אבובים, שני קלרינטים, שני בסונים, שתי קרנות, שתי חצוצרות, טימפני, וסקצית מיתרים.
בכורה וביקורות
הקונצ'רטו נוגן לראשונה במרץ 1807 בקונצרט פרטי בביתו של הנסיך פרנץ ג'וזף פון לובקוביץ .גם האוברטורה של קוריולן והסימפוניה הרביעית של בטהובן נוגנו לראשונה באותו קונצרט. עם זאת, לא הייתה בכורה ציבורית עד לקונצרט ב־22 בדצמבר 1808 בתיאטרון וינה. בטהובן שוב עלה לבמה כסולן. קונצרט המרתון היה הופעתו האחרונה של בטהובן כסולן עם תזמורת. בטהובן הקדיש את הקונצ'רטו לחברו, הסטודנט והפטרון, הארכידוכס רודולף.
ביקורת במהדורת מאי 1809 של Allgemeine musikalische Zeitung קובעת כי. עם זאת, לאחר הופעתה הראשונה, היצירה הוזנחה עד 1836, אז נוגנה שוב על ידי פליקס מנדלסון. כיום, היצירה בוצעה והוקלטה באופן נרחב, והיא נחשבת לאחת היצירות המרכזיות של ספרות הקונצ'רטו לפסנתר.
קדנצות
קדנצות לקונצ'רטו נכתבו על ידי מספר פסנתרנים ומלחינים לאורך ההיסטוריה; יוהנס ברהמס, קלרה שומאן, פרוצ'ו בוזוני, הנס פון בילוב, איגץ מושלס, קאמי סן סנס, אנטון רובינשטיין, וילהלם קמפף, ניקולאי מטנר, אז'ן ד'אלבר, ליאופולד גודובסקי, וילהלם בקהאוס, סמיל פיינברג וכו'.
דרו קרופורד
אנדרו יוג'ין קרופורד (באנגלית: Andrew Eugene Crawford; נולד ב-18 באוקטובר 1990) הוא כדורסלן אמריקאי המשחק בהפועל חולון מליגת העל הישראלית וליגת האלופות בכדורסל.
ראשית חייו וקריירה בתיכון
דרו נולד ב-18 באוקטובר 1990 לדן קרופורד, שופט בליגת ה-NBA, וקלודיה, ממוצא ליטאי. הוא למד בבית ספר התיכון בעיר הולדתו נייפרוויל, אילינוי, וכ וכ נבחר לשחקן העונה באזור דופייג' ואלי. הוא דורג כקלע ה-40 וה-72 בטיבו על ידי Scout.com ו-ESPN, בהתאמה. בשל עבודתו של אביו כשופט NBA הוא נחשף לכדורסל מקצועני מגיל צעיר, ואף התאמן עם לברון ג'יימס ורג'י מילר.
קריירת מכללות
קרופורד העביר את קריירת כדורסל המכללות שלו באוניברסיטת נורת'ווסטרן. ב-13 בדצמבר 2009 הוא קלע 35 נקודות מול אוניברסיטת קרוליינה הצפונית A&T. למחרת הוא נבחר לשחקן השבוע באזור הביג טן. ב-9 במרץ 2010 הוא נבחר על ידי התקשורת המסקרת את האזור בתואר השנה בביג טן. באותה עונה הוא נבחר לחמישיית העונה באזור ולחמישיית הפרשמנים. הוא סיים את תקופת הפלייאוף עם צמד דאבל דאבלים בהפסדים לאוניברסיטת פרדו ואוניברסיטת רוד איילנד.
ב-3 בפברואר 2011 נבחר קרופורד על ידי CoSIDA לארבעים השחקנים המצטיינים מבחינה אקדמית בעונת 2010/11. ב-11 במרץ הוא רשם דאבל דאבל שלישי בקריירה נגד אוניברסיטת המדינה של אוהיו בטורניר הביג טן.
ב-21 בנובמבר 2011 נבחר קרופורד לשחקן השבוע בביג טן. ב-22 בדצמבר 2011 הוא קלע 34 נקודות נגד אוניברסיטת קרייטון. ב-23 בפברואר 2012 נבחר קרופורד לחמישייה האקדמית השנייה בכל ארצות הברית, ונבחר לחמישייה השלישית באזור הן על ידי המאמנים והן על ידי התקשורת.
ב-14 בדצמבר הודיעה הקבוצה שקרופורד יעבור ניתוח לתיקון קרע בכתפו הימנית ויסיים את העונה. את השנה שלאחר מכן, אליה המשיך בעקבות פציעתו, התחיל קרופורד כשחקן הפעיל עם הכי הרבה נקודות בקריירה בביג טן. ב-9 בנובמבר הוא פתח את העונה עם דאבל דאבל של 25 נקודות ו-11 ריבאונדים מול מזרח אילינוי. ב-29 בינואר הוא רשם 30 נקודות ו-8 ריבאונדים והוביל את נורת'ווסטרן לניצחון 65–56 על אוניברסיטת ויסקונסין–מדיסון. ב-20 בפברואר הוא נבחר לנבחרת האקדמית הכל-אמריקאית. את קריירת המכללות שלו הוא סיים כשיאן ההופעות והפתיחות בחמישייה של אוניברסיטת נורת'ווסטרן. בסיום העונה הסדירה נבחר קרופורד לחמישייה השלישי של אזור הביג טן על ידי התקשורת וקיבל ציון לשבח ממאמני הליגה.
2014/2015
לאחר שלא נבחר בדראפט ה-NBA 2014 הצטרף קרופורד לניו אורלינס פליקנס לליגת הקיץ של ה-NBA. ב-29 בספטמבר 2014 הוא חתם באורלנדו מג'יק, אך נחתך מסגלה ב-25 באוקטובר. חמישה ימים לאחר מכן הוא נרכש על ידי קבוצת ליגת הפיתוח של המג'יק, אירי בייהוקס. במשחק הבכורה שלו בבייהוקס הוא קלע 22 נקודות ו-9 ריבאונדים מול איידהו סטאמפיד ב-14 בנובמבר.
2015/2016
ביולי 2015 שיחק קרופורד במדי אורלנדו מג'יק בליגת הקיץ. ב-7 באוגוסט 2015 הוא חתם בבני הרצליה מליגת העל בכדורסל, במדיה העמיד בעונת ממוצעים של 16.2 נקודות וחמישה ריבאונדים. ב-2 ביוני 2016 הוא חתם בברנגאי ג'ינברה סן מיגל מהליגה הפיליפינית, אך חזר בו כדי לנסות לשחק בליגת הקיץ.
2016/2017
ביולי 2016 הצטרף קרופורד לטורונטו ראפטורס לליגת הקיץ 2016. ב-11 באוגוסט 2016 הוא חתם בראפטורס, אך הוא נחתך מסגל הקבוצה ב-22 באוקטובר לאחר שהופיע בשבעה משחקי קדם עונה. ב-28 בנובמבר הוא חתם בריזן לודוויגסבורג מהבונדסליגה הגרמנית, במדיה קלע 9.1 נקודות ו-3.5 ריבאונדים בליגה ו-8.3 נקודות ו-4.6 ריבאונדים בליגת האלופות.
2017/2018
ב-7 באוגוסט 2017 חזר קרופורד לישראל וחתם לשנה במכבי ראשון לציון. ב-18 בנובמבר 2017 הוא רשם שיא עונתי של 32 נקודות, כולל 11 מ-15 מהשדה, בניצחון 92–88 על עירוני נהריה במחזור השביעי של עונת. באותה עונה הוא קלע במדי הקבוצה 16.4 נקודות בממוצע למשחק.
2018/2019
ב-27 ביולי 2018 חתם קרופורד בקבוצה האיטלקית ונולי קרמונה מהסרייה א'. ב-25 במאי 2019 הוא רשם שיא קריירה של 33 נקודות עם 13 מ-21 מהשדה, יחד עם שישה ריבאונדים ושלושה אסיסטים, בניצחון הפלייאוף 81–78 על פלקנסטרו טריאסטה. קרופורד הוביל את קרמונה לחצי גמר הליגה האיטלקית, בו הודחה על ידי רייר ונציה. ב-34 משחקים במדי הקבוצה הוא העמיד ממוצעים של 17.7 נקודות, 4.1 ריבאונדים ו-1.9 אסיסטים למשחק. ב-13 במאי 2019 נבחר קרופורד נבחר ל-MVP של הליגה האיטלקית.
2019/2020
ב-27 בינואר 2020 חזר קרופורד לאיטליה וחתם בקבוצת היורוליג אולימפיה מילאנו להמשך עונת.
2020/2021
ב-5 ביולי 2020 חתם קרופורד בברשה לאונסה מהסרייה א' האיטלקית.
2021/2022
ב-19 ביולי 2021 חתם קרופורד באנדורה מליגת ה-ACB הספרדית.
2022/2023
ב-29 באוגוסט 2022 חתם קרופורד באקילה באסקט טרנטו מהסרייה א' האיטלקית והיורוקאפ.
ליטסאונד
ליטסאונד (באנגלית: Litesound) היא להקת פופ רוק בלארוסית. הלהקה ייצגה את בלארוס באירוויזיון 2012, בו לא העפילו מחצי הגמר.
היסטוריה
ב-2002 האחים דמיטרי וולדימיר קאריאקין התייחדו כצמד מוזיקלי, ב-2005 הצטרפו אליהם עוד שני מוזיקאים ובכך נוצרה רביעייה והוקמה להקת ליטסאונד.
ב-2006 זכתה הלהקה בפסטיבל מוזיקה בינלאומי במאיורי שבאיטליה. באותה שנה, השתתפה הלהקה לראשונה בתחרות האירופסט (קדם האירוויזיון הבלארוסי) בניסיון לייצג את בלארוס באירוויזיון, הם הגיעו למקום השישי עם השיר "My Faith". ב-2008 השתתפו בתחרות פעם נוספת עם השיר "Do You Believe" שם עלו לגמר וסיימו במקום השני. ב-2009 השתתפו באירופסט בפעם השלישית עם השיר "Carry On" שם היו במקום השלישי.
ב-2010 יצא אלבום הבכורה של הלהקה "Going to Hollywood".
בשנת 2012 הלהקה שוב השתתפה בקדם האירוויזיון עם השיר "We Are the Heroes", הם עלו לגמר בו סיימו במקום בשני והזמרת אליונה לאנסקאיה הוכתרה כמנצחת. לאחר שמועות על הונאה בחישוב הצבעות הקהל במהלך התחרות, נשיא בלארוס פתח בחקירה בנושא, דבר שהתברר כנכון, עקב זאת הם הוכרזו באופן רשמי כנציגי המדינה באירוויזיון, לאחר מכן גם שירם הוקלט בגרסה מחודשת. באירוויזיון עצמו, לא הצליחה הלהקה להעפיל מחצי הגמר.
All Out (2021)
(2021) All Out היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW). האירוע נערך ב-5 בספטמבר 2021 בארינת NOW בפרוורי שיקגו של הופמן אסטייטס, אילינוי. הוא היה האירוע השלישי בסדרת אירועי All Out והיה אירוע השלם וצפה הראשון של AEW, שנערך מחוץ לאצטדיון של קבוצת הפוטבול, ג'קסונוויל ג'אגוארס בג'קסונוויל, פלורידה, מאז תחילת מגפת הקורונה במרץ 2020.
עשרה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קני אומגה ניצח את כריסטיאן קייג' ושמר על אליפות העולם של AEW. עוד ברשימת הקרבות, CM פאנק ניצח את דארבי אלין בקרב הבכורה של פאנק ב-AEW, שהיה בנוסף קרב ההיאבקות הראשון שלו מזה שבע שנים, כריס ג'ריקו ניצח את MJF בקרב שבו אם היה מפסיד, הוא היה מוכרח לפרוש מהיאבקות, לוצ'ה בראדרס (פנטה אל זרו מיידו וריי פיניקס) ניצחו את היאנג באקס (מאט ג'קסון וניק ג'קסון) בקרב כלוב וזכו באליפות הזוגות של AEW, ד"ר בריט בייקר ניצחה את קריס סטטלנדר ושמרה על אליפות הנשים של AEW, ומירו ניצח את אדי קינגסטון ושמר על אליפות TNT של AEW. האירוע היה בולט גם בעיקר בשל הופעות הבכורה בארגון של מינורו סוזוקי, אדם קול, רובי סוהו (שניצחה בקרב הקזינו באטל רויאל נשים) ובריאן דניאלסון (כאשר השניים האחרונים נודעו בשמות הבמה רובי ריוט ודניאל בריאן, בהתאמה, בארגון ההיאבקות ה-WWE).
עלילות
האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite, Rampage, Dark ו-Elevation.
באירוע Double or Nothing, שנערך ב-30 במאי 2021, ד"ר בריט בייקר ניצחה את היקארו שידה וזכתה באליפות הנשים של AEW. בינתיים, קריס סטטלנדר חזרה למרקע במרץ 2021 לאחר פציעה ברצועה הצולבת הקדמית, שהשאירה אותה מחוץ לפעילות מאז יוני 2020. סטטלנדר החלה לצבור רצף ניצחונות בקרבות יחידים עד שלבסוף הפכה לטוענת לכתר במחלקת הנשים. בעקבות זאת, הארגון הודיע ב-25 באוגוסט שסטטלנדר תאתגר את בייקר לקרב על התואר של האחרונה באירוע All Out. בייקר ארגנה קרב האנדיקאפ 2 נגד 1 בין סטטלנדר לג'יימי הייטר ורבל ב-3 בספטמבר בפרק של התוכנית Rampage, שבו סטטלנדר יצאה עם ידה על העליונה.
ב-12 במאי 2021 בפרק של התוכנית Dynamite, מירו ניצח את דארבי אלין וזכה באליפות TNT של AEW. ב-25 באוגוסט בפרק של התוכנית Dynamite, מירו איתגר את אדי קינגסטון לקרב על תוארו. יומיים לאחר מכן בפרק של התוכנית Rampage, קינגסטון תקף את האלוף וכתוצאה מכך הקרב בין השניים הפך רשמי לאירוע All Out.
בפברואר 2021, הארגון בישר על יצירת שותפת עם ארגון ההיאבקות היפני New Japan Pro-Wrestling (NJPW). ב-25 באוגוסט בפרק של התוכנית Dynamite, ג'ון מוקסלי אמר שמתאבק NJPW, סאטוסי קוג'ימה איתגר אותו לקרב באירוע All Out, שמאוחר יותר נקבע לאירוע באופן רשמי.
ב-11 באוגוסט בפרק של התוכנית Dynamite, פול וייט נחלץ לעזרת חברו, השדרן טוני שיבאני לאחר שהאחרון הותקף על ידי QT מרשל, ארון סולו וניק קומורוטו. בפרק העוקב של התוכנית Dynamite שבוע לאחר מכן, וייט הודיע שהוא יתמודד מול מרשל בקרב ביניהם אשר יתקיים באירוע All Out, קרב שיסמן את הבכורה של וייט בזירה של AEW.
ב-2 בספטמבר, קרב חמישה נגד חמישה בין בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) (עם מרקו סטאנט) להארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס) נקבע למופע המקדים לאירוע.
קרב מבוטל
ב-11 באוגוסט בפרק של התוכנית Dynamite, קרב בין אנדרדה אל אידולו לפאק נקבע לאירוע All Out. ב-1 בספטמבר, נודע שהקרב ביניהם יתקיים בפרק עתידי של התוכנית Rampage בשל בעיות נסיעה הקשורות למגפת הקורונה באנגליה.
מופע מקדים
קרב אחד בודד התקיים במהלך המופע המקדים אשר נודע בשם "The Buy In" ובו בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) (שלוו לקרב על ידי מרקו סטאנט) התמודדו מול הארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס) בקרב חמישה נגד חמישה. ג'ונגל בוי הכניע את אנחליקו לאחר שביצע עליו את מהלך ה-Snare Trap וכתוצאה מכך העניק לקבוצתו את הניצחון בקרב.
קרבות מקדימים
האירוע עצמו נפתח בקרב שבו מירו הגן על אליפות TNT של AEW מול אדי קינגסטון. מירו ניצל טעות של השופט על מנת להכות את קינגסטון בעזרת מכה מתחת לחגורה ואז לבצע עליו את מהלך המאצ'קה קיק, שהספיקו לו כדי לנצח בקרב ולהגן על התואר בהצלחה.
בקרב השני, ג'ון מוקסלי התמודד מול סאטוסי קוג'ימה. מוקסלי ניצח בקרב לאחר שביצע על קוג'ימה את מהלך הסיום שלו, ה-Paradigm Shift. לאחר הקרב, מוקסלי נקלע לעימות עם מתאבק NJPW אחר, מינורו סוזוקי ואף הותקף על ידי האחרון.
אז, ד"ר בריט בייקר (שלוותה לקרב על ידי ג'יימי הייטר ורבל) הגנה על אליפות הנשים של AEW נגד קריס סטטלנדר (שלוותה לקרב על ידי אורנג' קאסידי). בייקר הכריחה את הטוענת לכתר להיכנע למהלך נעילת הלסת המכונה "Lockjaw" וכתוצאה מכך היא הגנה על חגורת האליפות שלה בהצלחה.